SK
C 15/66
Úradný vestník Európskej únie
12.1.2022
Streda 19. mája 2021
prechodného obdobia na podporu dekarbonizácie prostredníctvom vodíka, kde je to zásadné pre zachovanie konkurencieschopnosti koncových používateľov; konštatuje, že je potrebné zabezpečiť, aby kompenzácia zostala primeraná a aby sa zabránilo zdvojeniu dotácií na výrobu aj využívanie, vytváraniu umelých potrieb a neprimeranému narušeniu trhu; naliehavo žiada, aby sa urýchlene vypracovala pilotná schéma pre tzv. rozdielové zmluvy o uhlíku (CCfD), najmä pokiaľ ide o čistú oceľ; zdôrazňuje, že verejné obstarávanie udržateľných riešení, ako je zelená oceľ na výstavbu alebo obnovu, môže takisto prispieť k hmatateľnému a predvídateľnému dopytu; zdôrazňuje, že politiky zamerané na dopyt by mali byť v súlade s ostatnými politickými opatreniami a mali by podliehať dôkladnému posúdeniu vplyvu, aby sa zabránilo akýmkoľvek negatívnym vplyvom na energeticky náročné odvetvia, ktoré čelia medzinárodnej hospodárskej súťaži;
41. poznamenáva, že v niektorých súčasných regulačných rámcoch existujú prekážky brániace používaniu vodíka; nabáda Komisiu a členské štáty, aby prispôsobili tieto regulačné rámce s cieľom stimulovať dopyt po vodíku a odstrániť prekážky, ako je právna neistota;
42. naliehavo vyzýva Komisiu, aby v rámci aktualizácie a vykonávania novej priemyselnej stratégie pre Európu podporovala vedúce trhy pre technológie vodíka z obnoviteľných zdrojov a ich používanie na klimaticky neutrálnu výrobu, najmä v oceliarskom, cementárskom a chemickom priemysle; vyzýva Komisiu, aby posúdila možnosť uznať oceľ vyrábanú vodíkom z obnoviteľných zdrojov ako pozitívny príspevok k dosiahnutiu cieľov zníženia emisií CO2 pre celý vozový park; ďalej naliehavo vyzýva Komisiu, aby čoskoro predložila stratégiu EÚ pre čistú oceľ, ktorá by mala zahŕňať primerané zameranie na používanie vodíka z obnoviteľných zdrojov;
43. pripomína, že štvrtina emisií CO2 v EÚ pochádza z dopravy, ktorá ako jediné odvetvie svoje emisie v porovnaní s východiskovým stavom z roku 1990 neznížila; zdôrazňuje potenciál vodíka ako jedného z nástrojov využívaných na znižovanie emisií CO2 v tých druhoch dopravy, kde je plná elektrifikácia ťažšia alebo zatiaľ nemožná; zdôrazňuje, že na podporu využívania vodíka v odvetví dopravy je potrebné zavedenie infraštruktúry na dopĺňanie paliva; v tejto súvislosti zdôrazňuje význam revízie nariadenia o transeurópskej dopravnej sieti (TEN-T) (20) a smernice o infraštruktúre pre alternatívne palivá s cieľom zabezpečiť dostupnosť verejne prístupných vodíkových čerpacích staníc v celej EÚ zahrnutím konkrétnych cieľov na začlenenie vodíkovej infraštruktúry do dopravných systémov; víta zámer Komisie rozvíjať infraštruktúru na dopĺňanie vodíka v rámci stratégie udržateľnej a inteligentnej mobility a preskúmať smernicu o infraštruktúre pre alternatívne palivá; ďalej zdôrazňuje potrebu vytvoriť súčinnosť medzi stratégiami TEN-T, TEN-E a stra­ tégiami pre alternatívne palivá, čo povedie k postupnému zavádzaniu vodíkových čerpacích staníc sprevádzaných základnými technickými požiadavkami a harmonizovanými normami založenými na posúdení rizika;
44. zdôrazňuje, že vďaka svojim vlastnostiam je vodík vhodným pre nahradenie fosílnych palív a zníženie emisií skleníkových plynov v prípade určitých druhov dopravy; zdôrazňuje, že využívanie vodíka v čistej forme alebo ako syntetické palivo či biokerozín je kľúčovým faktorom náhrady fosílneho kerozínu v leteckej doprave; zdôrazňuje, že vodík sa v obmedzenom množstve už používa v odvetví dopravy, najmä v cestnej doprave, verejnej doprave a v špecifických segmentoch železničnej dopravy, najmä tam, kde elektrifikácia trate nie je ekonomicky uskutočniteľná; zdôrazňuje, že sú potrebné prísnejšie právne predpisy na stimulovanie používania palív s nulovými emisiami, ako aj iných čistých technológií vrátane vodíka z obnoviteľných zdrojov, a po ich úplnom sprístupnení možno začať ich používať v ťažkých úžitkových vozidlách a v leteckej a námornej doprave;
45. vyzýva Komisiu, aby zvýšila výskum a investície v rámci stratégie udržateľnej a inteligentnej mobility a posúdila, či je potrebné revidovať smernicu o energii z obnoviteľných zdrojov s cieľom zabezpečiť rovnaké podmienky pre všetky riešenia v oblasti energie z obnoviteľných zdrojov v doprave;
Výskum, vývoj, inovácie a financovanie
46. zdôrazňuje význam výskumu, vývoja a inovácií v celom hodnotovom reťazci a vykonávania demonštračných projektov v priemyselnom meradle vrátane pilotných projektov a ich uvádzania na trh pri zabezpečovaní konkurencieschopnosti a cenovej dostupnosti obnoviteľného vodíka a pri dokončovaní integrácie energetického systému
(20)
Nariadenie Európskeho parlamentu a Rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ (Ú. v.
EÚ L 348, 20.12.2013, s. 1).